text: Gårdbrand på Løjt: To længer er nedbrændt
  13 august 2015 kl. 04.15
  Ingen mennesker eller dyr kom noget til ved en større gårdbrand i Skovby på Løjt. Det lykkedes brandfolkene at redde stuehuset, men to længer er nedbrændt.
  Der deltog mandskab og materiel fra fire lokale brandværn i sluknings-arbejdet, der har stået på det meste af natten.
  Brandteknikere skal senere torsdag forsøge at klarlægge brandsårsagen, oplyser vagtchefen hos Syd- og Sønderjyllands Politi til TV SYD.
  4 brandværn indsat til gårdbrand på Løjt. Branden er under kontrol, men efterslukningen vil formentlig tage det meste af natten.
  
  